S-280/2021

Mál þetta, sem var dómtekið 9. júní sl., var höfðað með ákæru héraðssaksóknara, dagsettri 27. maí 2021, á hendur X, kt. [...], [...], [...], „fyrir eftirfarandi kynferðisbrot, svo sem hér greinir:

1. Nauðgun og kynferðisbrot gegn barni, Y, fæddri [...], með því að hafa með ólögmætri nauðung þar sem ákærði nýtti sér yfirburði sína gagnvart stúlkunni og traust hennar og trúnað til hans sem fjölskylduvinar, ítrekað í að minnsta kosti 5 til 10 skipti á árinu [...], er Y var 7 eða 8 ára gömul og gestkomandi á heimili hans að [...] á [...], áreitt hana kynferðislega og haft við hana önnur kynferðismök en samræði en ákærði strauk henni ítrekað utan og innan klæða á kynfærum, rassi og baki, lét hana snerta getnaðarlim sinn og fróaði sjálfum sér á meðan.

T elst þetta varða við 1. mgr. 194. gr. og 1. og 2. mgr. 202. gr. almennra hegningarlaga nr. 19/1940.

2. Með því að hafa á ótilgreindum tíma fyrir 27. maí 2020 skoðað myndir sem sýna börn á kynferðislegan eða klámfenginn hátt á netinu eða með annarri upplýsinga - eða fjarskiptatækni, en á Asus F501 A fartölvu ákærða, sem lögregla haldlagði á heimili hans að [...]á [...] þann 27. maí 2020, fundust 21 slík ljósmynd í eyddum skrám.

Telst þetta varða við 2. mgr. 210. gr. a almennra hegningarlaga.

Þess er krafist að ákærði verði dæmdur til refsingar og greiðslu alls sakarkostnaðar og jafnframt er gerð sú krafa að ákærða verði gert að sæta upptöku á framangreindu myndefni og Asus F501 A fartölvu (munur 519833), samkvæmt 1. og 2. tölulið 1. mgr. Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, telst sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði er meðal annars sakfelldur fyrir brot gegn 1. mgr. 194. gr. og 1. mgr. og 2. mgr. 202. gr. almennra hegningarlaga nr. 19/1940. Þau brot varða minnst eins árs fangelsi og allt að 16 ára fangelsi. Samkvæmt vottorði sakaskrár ríkisins hefur ákærði ekki áður gerst sekur um refsiverðan verknað. Við ákvörðun refsingar verður litið til þess að hann hefur frá upphafi rannsóknar gengist við þeim brotum sem hann er sakfelldur fyrir. Þáverður litið til þess að ákærði hefur samið um greiðslu miskabóta til brotaþola. Á hinn bóginn er einnig til þess að líta að um er að ræða ítrekuð alvarleg brot gegn ungu barni, en brotaþoli var aðeins sjö eða átta ára þegar ákærði braut gegn henni. Ákærði var fjölskylduvinur og nýtti sér traust og trúnað stúlkunnar og foreldra hennar. Þykir refsing hans hæfilega ákveðin fangelsi í þrjú ár.

Ákærði andmælti ekki upptökukröfu ákæruvalds og er hún tekin til greina, sbr. 1. og 2. tölulið 1. mgr. 69. gr. a almennra hegningarlaga nr. 19/1940, svo sem í dómsorði greinir.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t þóknun skipaðs verjanda síns og þóknun skipaðs réttargæslumanns brotaþola. Bæði unnu þau einnig að málinu á rannsóknarstigi og þykir þóknun þeirra hæfilega ákveðin eins og greinir í dómsorði, að virðisaukaskatti meðtöldum.

A-kvk-nf S-kvk-nf héraðsdómari kveður upp dóminn.

Dómsorð :

Ákærði, X, sæti fangelsi í þrjú ár.

Gerð er upptæk Asus F501 A fartölva (munur 519833) og 21 ein ljósmynd sem fannst í eyddum skrám.

Ákærði greiði 945.990 krónur í sakarkostnað, þ. e. þóknun skipaðs verjanda síns, I-kk-ef Þ-kk-ef lögmanns, 666.990 krónur og þóknun skipaðs réttargæslumanns brotaþola, A-kvk-ef H-kvk-ef F-kvk-ef lögmanns, 279.000 krónur.